Souezhus em eus kavet dizoloiñ un dastumad danevelloù e-touez al levrioù a gemero perzh er Priz ar Yaouankiz o tont : betek-henn ne oa bet nemet romantoù. Digempouez e kavan ivez : daoust ha ne vo ket techet ar grennarded da votiñ evit ar skridoù berrañ posubl, aesañ posubl da lenn ? Hag ouzhpenn eo bet skrivet al levr gant peder skrivagnerez disheñvel, pezh a zistero talvoudegezh ar priz e kenkaz vije roet dal levr-mañ : domaj e kavan.  An holl draoù-se a soñjen a-raok kregiñ e-barzh ; koulskoude em eus kavet mat al levr. Evit un abeg pennañ : kavout a ra din eo kempoell an doare meo bet renket ar peder danevell, o tiskouez pep hini un oad disheñvel, kosoch-koshañ, e buhez un harozez bennak, disheñvel bep tro ivez. Nouzon ket hag-eñ eo bet skrivet an danevelloù a-ratozh-kaer evit se, met ur soñj mat eo. Plijet on bet ivez gant an  danevelloù o-unan, dreist-holl hini Mai-Ewen, fromus hag en ur yezh neus ket blaz ar skol warni, hep bezañ diaes da lenn.  Non ket sur e vo dedennet ar baotred gant seurt lennegezh : neo ket dister, met ret eo bezañ gouest den em lakaat e plas ur vaouez, ar pezh ne vez ket goulennet alies gant ar baotred-lennerien, kontrol dar merched a chell choari pezh neus forzh peseurt haroz : un afer a voazamant ! abaoe keit all… met ul levr mat eo, aes da lenn, hag o plediñ gant temz-spered an tudennoù :  rouez eo, dreist-holl evit an oadoù-se.